stanford-oval/wikipedia huggingface dataset:
Aasiankultakissa

| Aasiankultakissa |
| --- | --- |
 Aasiankultakissa eläintarhan kallionreunalla.
Uhanalaisuusluokitus
 Silmälläpidettävä  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Petoeläimet Carnivora
Heimo::  Kissaeläimet Felidae
Suku::  Catopuma
Laji::  temminckii
Kaksiosainen nimi
 Catopuma temminckii  (Vigors & Horsfield, 1827) 
 Aasiankultakissan levinneisyys
Alalajit
 C. t. dominicanorum  C. t. temminckii  C. t. tristis 
Katso myös
   Aasiankultakissa Wikispeciesissä   Aasiankultakissa Commonsissa 
Infobox OKNimi-testi OK: 
Aasiankultakissa, (Catopuma temminckii eli Profelis temminckii eli Felis temminckii) on Kaakkois-Aasiassa elävä kissaeläin.
Ulkonäkö

Aasiankultakissa on keskikokoinen kissaeläin, jonka pituus on 90 cm, häntä 50 cm ja paino 12–16 kg. Tarhattuna kultakissa voi elää 20-vuotiaaksi, mutta niiden keskimääräinen elinikä luonnossa on todennäköisesti paljon lyhyempi.  Turkki on yleensä ketunpunainen tai kullanruskea, mutta myös mustaa ja harmaata väritystä esiintyy. Turkki on yleensä tasavärinen lukuun ottamatta vatsapuolen yksittäisiä täpliä ja toisinaan heikosti erottuvia täpliä muualla turkissa. Kiinassa on kuitenkin värimuunnos, jolla on leopardin kaltaisia täpliä, ja se muistuttaa leopardikissaa. Täplikäs turkki on väistyvä ominaisuus, toisin sanoen kun täplikäs ja tasavärinen kissa risteytyvät, pennut ovat tasavärisiä.
Levinneisyys ja asuinalueet

Aasiankultakissoja asuu kaikkialla Kaakkois-Aasiassa aina Tiibetistä ja Nepalista Etelä-Kiinaan ja Sumatralle. Laji suosii metsäisiä alueita, joissa on kallioisia paikkoja, ja sitä tavataan subtrooppisissa lehtimetsissä ja trooppisissa sademetsissä. Joskus satunnaisesti aasiankultakissoja tavataan avoimemmassa maastossa. Niitä on sekä alavilla mailla että kolmen kilometrin korkeudessa Himalajan vuoristossa.
Käyttäytyminen

Tästä näkymättömästä saalistajasta ei tiedetä kovinkaan paljon, ja pääosa tiedoista on peräisin tarhattuna elävistä yksilöistä. Aiemmat havainnot viittasivat siihen, että aasiankultakissat ovat lähinnä yöeläimiä, mutta tuore tutkimus kahdesta kultakissasta paljasti että aktiivisuus ei noudata säännöllistä rytmiä. Niiden oletetaan elävän lähinnä yksin. Ne ääntelevät suhisemalla, sylkemällä, naukumalla, kehräämällä, murisemalla ja kurluttamalla. Muita tarhattuna elävillä kissoilla havaittuja kommunikointitapoja ovat hajumerkintä, virtsan suihkutteleminen, puiden raapiminen tassuilla ja pään hierominen jotakin vasten.
Käyttäytyminen > Saalistus

Aasiankultakissa saalistaa mieluiten maassa, mutta tarvittaessa se myös kiipeää. Saalistaessaan se vaanii ja hyökkää kissaeläimille tyypilliseen tapaan. Sen tiedetään saalistavan lintuja, matelijoita, jyrsijöitä, muita pieniä nisäkkäitä ja joskus pieniä ja nuoria peuroja, ja se on hyvin sopeutuvainen ravintonsa suhteen. Aasiankultakissan on nähty saalistavan pareittain suurta eläintä metsästäessään. Tarhattuna ne kynivät suurten lintujen sulat ennen kuin syövät ne. Niiden on nähty kaivelevan jätteitä, mikä on kissaeläimille harvinaista. Joskus harvoin ne saalistavat lähellä ihmisasutusta tai vaanivat kotieläimiä.
Käyttäytyminen > Lisääntyminen

Kaikki tiedot aasiankultakissan lisääntymisestä ovat peräisin tarhattuna elävistä kissoista tehdyistä havainnoista. Ne ovat sukupuolikypsiä puolentoista kahden vuoden iässä. Tiineys kestää noin 80 päivää, ja pentueessa on yleensä vain yksi poikanen. Pennut syntyvät onttoihin puihin, kallionkohoihin ja mahdollisesti maassa oleviin koloihin ja muihin suojaisiin paikkoihin. Pennun turkki on paksumpi ja vähän tummempi, mutta kuvio pysyy samana koko eliniän. Tarhattuna elävistä kissoista on päätelty, että urokset osallistuvat pentujen hoivaamiseen.
Tarinoita

Thaimaan joillakin alueilla kultakissasta käytetään nimeä Seua fai ("tulitiikeri"). Paikallisten tarinoiden mukaan kultakissan turkin polttaminen karkottaa tiikerit. Sen lihan syömisellä sanotaan olevan sama vaikutus. Erään heimon parissa uskotaan että yksittäisen karvan pitäminen mukana riittää. Alkuperäiskansojen keskuudessa kissaa pidetään kiivasluonteisena, mutta tarhattuna se on tiettävästi hyvin sävyisä ja rauhallinen.
Alalajit ja suojelu

Aasiankultakissan populaation suuruutta ei tiedetä, mutta se on IUCN:n luettelossa luokiteltu vaarantuneisiin. Sitä metsästetään sen turkin vuoksi ja yhä enemmän siksi, että sen luita käytetään perinteisessä kiinalaisessa lääketieteessä. Suurin vaara on kuitenkin elinalueiden tuhoutuminen. Näitä kissaeläimiä on jonkin verran eläintarhoissa, mutta ne lisääntyvät tarhattuna aika huonosti.
Alalajeja tunnetaan kolme:
Catopuma temminckii temminckii, Himalaja, Kaakkois-Aasian manner, Sumatra
Catopuma temminckii dominicanorum, Kaakkois-Kiina
Catopuma temminckii tristis, Lounais-Kiina
Aiheesta muualla

Tunturisusi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Asiatic Golden Cat
Käännös suomeksi
Johanna Kykyri

Johanna Elisabet Kykyri, o.s. Kanala, (s. 10. heinäkuuta 1980 Halsua) on suomalainen kestävyysjuoksija. Seuratasolla hän edustaa Kälviän Tarmoa. Kalevan kisoista Kykyri on voittanut 10 000 metrin juoksussa pronssia vuonna 2007. Lisäksi hän on saavuttanut kaksi SM-hopeaa puolimaratonilla sekä SM-kultaa maratonilla.
Jessika Van

| Jessika Van> Henkilötiedot |
| --- | --- |
Koko nimi:  Jessika Stephanie Van
Syntynyt: 23. toukokuuta 1985 (ikä 39)  Los Angeles, California
Ammatti:  näyttelijä, ohjaaja, laulaja, pianisti, tanssija
Näyttelijä
Merkittävät roolit:  Becca (Awkward)
Aiheesta muualla
IMDb 
Jessika Van (s. 28. toukokuuta 1985, Los Angeles, California, Yhdysvallat) on yhdysvaltalainen näyttelijä. Hän valmistui Kalifornian yliopistosta.
Näyttelijänä hänen tunnetuin hahmonsa on Becca MTV:n Awkward-sarjassa. Vuonna 2011 Van käsikirjoitti, ohjasi ja tuotti lyhytelokuvan Bereft.
Van antoi äänensä Battlefield 4 -pelissä hahmolle Huang "Hannah" Shuyi. Vuonna 2015 Van esittää Koa Liniä The CW:n televisiosarjassa Sanansaattajat ja 2016 hän esittää etsivä Carteria televisiosarjassa Rush Hour.
Van on myös laulanut Megan Leen musiikkivideolla "Destiny".
Filmografia

| Elokuvat> Vuosi | Elokuvat> Suomenkielinen nimi | Elokuvat> Alkuperäinen nimi | Elokuvat> Rooli | Elokuvat> Huom. |
| --- | --- | --- | --- | --- |
| 2008 | Foreign Exchange | Foreign Exchange | Mia Ho | indie-elokuva |
| 2011 | Bang Bang | Bang Bang | Jenn |  |
| 2013 | Sake-Bomb | Sake-Bomb | Annie |  |
| 2014 | The Gambler | The Gambler | Sports Bar Waitress |  |
| 2015 | Seoul Searching | Seoul Searching | Grace Park |  |
| 2016 | Mike ja Dave häädeittejä vailla | Mike and Dave Need Wedding Dates | Jessika the Girl in Street |  |
Televisiosarjat
| Vuosi | Suomenkielinen nimi | Alkuperäinen nimi | Rooli | Huom. |
| 2010 | The Boondocks | The Boondocks | Wushung Player | ääninäyttelijä |
| 2011 | Faulty Premise Life | Faulty Premise Life | Carly | 4 jaksoa |
| 2012–2013 | Awkward | Awkward | Becca | Kausilla 2 ja 3 |
| 2013 | It! People | It! People | Casey | 4 jaksoa |
| 2014 | Uncle Grandpa | Uncle Grandpa | Akira | 1 jakso |
| 2014 | The Real Housewives | The Real Housewives | Yuri | 3 jaksoa |
| 2015 | Sanansaattajat | The Messengers | Koa Lin | päärooli |
| 2016 | Rush Hour | Rush Hour | MSS Agent Kim Lee | 5 jaksoa |
Videopelit
| Vuosi | Alkuperäinen nimi | Alkuperäinen nimi | Rooli | Huom. |
| 2013 | Battlefield 4 | Battlefield 4 | Huang 'Hannah' Shuyi | äänirooli |
Palkinnot ja ehdokkuudet

| Vuosi | Palkinto | Kategoria | Teos | Lopputulos |
| --- | --- | --- | --- | --- |
| 2013 | Los Angeles Film Festival | Best Actress | Paper Lotus | Voitto |
| 2013 | Asians On Film Festival | Best Actress - Short | Reunion | Voitto |
Aiheesta muualla

Jessika Vanin kanava YouTubessa
Jessika Van Internet Movie Databasessa. (englanniksi)
Joseph Bell

| Joseph Bell |
| --- | --- |

Henkilötiedot
Syntynyt: 2. joulukuuta 1837 Edinburgh, Skotlanti, Yhdistynyt kuningaskunta
Kuollut: 4. lokakuuta 1911
Koulutus ja ura
Tutkinnot:  MD, Edinburghin yliopisto (1859)
Oppilaat:  Arthur Conan Doyle
Tutkimusalue:  Lääketiede
Joseph Bell (2. joulukuuta 1837 – 4. lokakuuta 1911) oli brittiläinen lääkäri ja kirurgi.
Bell valmistui Edinburghin yliopistosta vuonna 1859 ja toimi sen jälkeen Royal Infirmary of Edinburgh -sairaalan kirurgina. Hänestä tuli sairaalan pääkirurgi vuonna 1872. Hän aloitti sairaalassa Skotlannin ensimmäiset kirurgien opetuskurssit ja yritti saada myös naisille mahdollisuuden lääketieteellisiin opintoihin. Vuodesta 1873 vuoteen 1896 hän toimi Edinburgh Medical Journal -lehden päätoimittajana.
Bell tunnettiin tarkkanäköisenä ja loogisena miehenä, joka saattoi tehdä yksityiskohtaisia päätelmiä potilaistaan tarkastelemalla näissä sellaisia piirteitä, joita useimmat muut eivät panneet merkille. Bellin alaisuudessa vuonna 1877 opiskellut Arthur Conan Doyle käytti häntä myöhemmin esikuvana kuvitteelliselle Sherlock Holmesin salapoliisihahmolleen, minkä tunnusti myöhemmin myös Bellille itselleen kirjeitse. Bellin itsensä on sanottu olleen ylpeä Sherlock Holmesista kertovien tarinoiden suosiosta.
Bell on vaimonsa Edith Murrayn ohella haudattu Edinburghiin Deanin hautausmaalle.
Joan Bennett

| Joan Bennett |
| --- | --- |
 Joan Bennett Monte Criston pojan esittelyvideolla.
Henkilötiedot
Syntynyt: 27. helmikuuta 1910 Palisades Park, New Jersey, Yhdysvallat
Kuollut: 7. joulukuuta 1990 (80 vuotta) Scarsdale, New York, Yhdysvallat
Puoliso:  John Marion Fox (1926-1928) Gene Markey (1932-1937) Walter Wanger (1940-1965) David Wilde (1978-1990)
Näyttelijä
Aktiivisena:  1916–1982
Palkinnot
 Hollywood Walk of Fame 
Aiheesta muualla
IMDb 
Elonet
Joan Geraldine Bennett (27. helmikuuta 1910 Palisades Park, New Jersey, Yhdysvallat – 7. joulukuuta 1990 Scarsdale, New York, Yhdysvallat) oli yhdysvaltalainen näyttelijä, joka esiintyi teatterissa, elokuvissa sekä televisiossa.
Bennett syntyi näyttelijäsukuun. Hänen isänsä oli näyttelijä Richard Bennett ja äitinsä näyttelijä Adrienne Morrison. Joanin vanhemmat siskot Constance ja Barbara loivat myös uraa näyttelijänä. Joanin isoisä Lewis Morrison oli tunnettu teatterinäyttelijä.
Joan Bennett aloitti uransa jo 4-vuotiaana teatterissa ja ensimmäisen elokuvaroolinsa hän teki 5-vuotiaana elokuvassa Valley of Decisions, jossa esiintyi myös hänen isänsä ja muita henkilöitä Bennettin suvusta. Joan Bennett ei aikonut kuitenkaan elokuvauralle. Hän päätyi alalle epäonnistuneen avioliittonsa jälkeen. Bennett meni naimisiin 16-vuotiaana, mutta erosi yksinhuoltajaäitinä pari vuotta myöhemmin. Bennett aloitti tämän jälkeen uran ammattilaisnäyttelijänä, ja hän esiintyi isänsä näytelmässä Broadwayllä vuonna 1928. Seuraavana vuonna hän esiintyi myös elokuvassa Kapteeni "Bulldog" Drummond.
Katharine Hepburn ja Joan Bennett elokuvassa Pikku naisia.
Bennett näytteli 1930-luvulla useissa elokuvissa, joista menestyneimpiä olivat Disraeli ja Pikku naisia. Hän ei kuitenkaan saanut suorituksillaan erityisesti huomiota. Bennettistä tuli huomattava näyttelijä 1930-luvun lopulla kolmannen aviomiehensä tuottaja Walter Wangerin ansiosta. Bennett värjäsi myös hiuksensa tummiksi, mikä onnistui erottamaan hänet Hollywoodin useista kauniista nuorista blondeista. Hän näytteli 1940-luvulla useita femme fatale -rooleja, joista kuuluisimmat ovat Fritz Langin elokuvissa Nainen ikkunassa ja Punainen katu.
Bennettin elokuvaura päättyi käytännössä 1950-luvulla. Hän ehti näytellä 1950-luvulla muun muassa komediallisemmassa roolissa elokuvassa Morsiamen isä. Bennettin ja Wangerin suhde nousi otsikoihin 1951, kun Wanger ampui Bennettin agenttia Jennings Langia mustasukkaisuuden takia. Wanger joutui teostaan hetkeksi vankilaan. Bennett ja Wanger erosivat kuitenkin vasta 1965.
1950-luvun puolenvälin jälkeen Bennett esiintyi enää harvoin elokuvissa. Hän teki kuitenkin säännöllisesti teatteri- ja televisiorooleja. Bennettin merkittävin televisiorooli oli sarjassa Yön vampyyrit. Hän oli sarjasta myös Emmy-ehdokkaana vuonna 1968. Aiemmin Bennett oli saanut jo tähden Hollywood Walk of Famelle.
Valikoitu filmografia

Disraeli (1929)
Pikku naisia (Little Women, 1933)
Mississippi (1935)
Rautanaamio (The Man in the Iron Mask, 1939)
Ihmismetsästys (Man Hunt, 1941)
Nainen ikkunassa (The Woman in the Window, 1944)
Punainen katu (Scarlet Street, 1945)
Kirottujen saari (The Woman on the Beach, 1947)
Salaisuus oven takana (Secret Beyond the Door..., 1948)
Arpi (Hollow Triumph, 1948)
Paljastettuja sieluja (The Reckless Moment, 1949)
Morsiamen isä (Father of the Bride, 1950)
Isän pikku osinko (Father's Little Dividend, 1951)
Enkelten keittiö (We're No Angels, 1955)
Onni päättyy huomenna (There's Always Tomorrow, 1956)
Suspiria (1977)
Aiheesta muualla

Kuvia tai muita tiedostoja aiheesta Joan Bennett Wikimedia Commonsissa
Joan Bennett Internet Movie Databasessa. (englanniksi)
Joan Bennett Elonetissä.
Joan Bennett elokuvassa Morsiamen isä.
Jijiga

| Jijiga |
| --- | --- |
 Katukuvaa.
 Jijiga
 Koordinaatit: 09°21′N, 42°48′E 
Valtio:   Etiopia
Osavaltio:  Somali
Väkiluku (2007):  125 876
Infobox OKVirheellinen NIMI-arvo: 
Jijiga on Etiopian Somalin osavaltion pääkaupunki. Sen asukasluku oli vuoden 2007 väestönlaskennan mukaan 125 876.
Maantiede

Jijiga on Etiopian Somalin osavaltion pääkaupunki. Ympäröivä seutu on laajaa tasankoa Ogadenin alueella. Kaupungin läpi kulkee pieni kausittain virtaava Jererjoki. Lähellä sijaitsee Mardasola.
Jijigan keskimääräinen vuotuinen sadanta on 563 mm.
Historia

Nimi Jijiga on johdettu oromon kielen termistä jig-jiga, joka viittaa murentumiseen. Nimi on puolestaan viittaus alueen maaperään, joka on tehnyt esimerkiksi rakentamisesta vaikeaa. Paikalle perustettiin vartioasema vuonna 1891. Asemalta perittiin tulleja Somalimaan suunnalta saapuvista kauppatavaroista ja samalla ulotettiin Etiopian keskushallinnon valtaa alueelle. Vuonna 1900 etiopialaiset voittivat Jijigaan hyökänneet Mohammad Abdille Hassanin dervissit.
1900-luvun alkupuolella Jijigasta alkoi kehittyä oman alueensa hallinnollinen keskus. Kaupunki alkoi muodostua paikalle saapuessa somali- ja amharataustaisia kauppiaita, sekä kauppiaita Intiasta. Jijigan lentokenttä rakennettiin vuonna 1929 ja kentällä koulutettiin esimerkiksi ilmavoimien ensimmäiset lentäjät. Italialaiset valtasivat kaupungin toisen Italian–Etiopian sodan aikana 5. toukokuuta 1936. Toisen maailmansodan aikana sen valtasivat brittiläiset ja nigerialaiset joukot 17. maaliskuuta 1941. Sodan jälkeen alue oli brittiläisen sotilashallinnon alaisuudessa. Etiopialaista hallintoa alettiin palauttamaan vuodesta 1948 lähtien. Somalian nuorisoliitto vastusti Etiopian hallinnon palauttamista, mikä johti myös veriseen mellakointiin.
Vuonna 1977 alkoi Ogadenin sota Somalian Siad Barren joukkojen hyökätessä Derg-hallinnon Etiopiaan. Somalian joukot valtasivat Jijigan 17. syyskuuta 1977 sen etiopialaisten puolustajien lähtiessä pakoon. Etiopia alkoi kuitenkin saada sotilasapua Neuvostoliitosta ja Kuubasta, mikä käänsi osaltaan sodan kulun. Jijiga vallattiin takaisin vastahyökkäyksessä 5. maaliskuuta 1978. Sota päättyi 9. maaliskuuta somalialaisten joukkojen vetäytyessä rajan taakse. Sodan jäljiltä kaupungin ympäristöön jäi miinakenttiä.
Väestö

Jijigan asukasluku oli Etiopian vuoden 2007 väestönlaskennan mukaan 125 876. Vuonna 2001 vastaava lukema oli 37 100, vuonna 1987 25 320, vuonna 1971 18 111 ja vuonna 1956 4 031. Kaupungin asukkaat ovat etniseltä taustaltaan pääosin somaleja.
Jijigan kaupunkikuvaa.
Dromedaareja.
Jorma (viini)

| Jorma |
| --- | --- |
Tyyppi:  väkevä viini
Alkoholiprosentti:  15 %
Valmistaja:  Altia
Alkuperä:   Suomi
Infobox OKNimi-testi OK: 
Jorma oli suomalainen maustettu väkevä viini. Se oli Altian tuote, jota myytiin Alkossa 0,75 litran pulloissa viimeksi vuonna 2010. Se sisälsi 15 tilavuusprosenttia alkoholia.
Joe (elokuva)

| Joe |
| --- | --- |

Ohjaaja:  David Gordon Green
Käsikirjoittaja:  Gary Hawkins
Tuottaja:   Christopher Woodrow  Lisa Muskat  Derrick Tseng  David Gordon Green 
Säveltäjä:   David Wingo  Jeff McIlwain 
Kuvaaja:  Tim Orr
Leikkaaja:  Colin Patton
Lavastaja:  Helen Britten
Pääosat:   Nicolas Cage  Tye Sheridan 
Valmistustiedot
Valmistusmaa:  Yhdysvallat
Tuotantoyhtiö:   Dreambridge Films  Muskat Filmed Properties  Rough House Pictures  Worldview Entertainment 
Levittäjä:  Worldview Entertainment Hulu
Ensi-ilta:  2013
Kesto:  117 minuuttia
Alkuperäiskieli:  englanti
Aiheesta muualla
IMDb 
AllMovie
Infobox OKNimi-testi OK: 
Joe on David Gordon Greenin ohjaama yhdysvaltalainen draamaelokuva vuodelta 2013. Hyvät arvostelut saaneen mutta tappiolliseksi jääneen independent-elokuvan pääosia näyttelevät Nicolas Cage, Gary Poulter ja Tye Sheridan. Elokuvan on käsikirjoittanut Larry Brownin samannimisen romaanin pohjalta Gary Hawkins.
Yhdysvaltojen etelävaltioihin sijoittuva tarina on arvostelijoiden mielestä merkittävä paluu laatutöiden pariin sekä ohjaaja Greeniltä että pääosan esittäjältä Nicolas Cagelta.
Tarina

Rikostaustainen metsuri Joe (Cage) toimii puiden tuholaismyrkyttäjäporukan pomona. Hän palkkaa ryhmäänsä 15-vuotiaan Garyn (Sheridan), alkoholisoituneen ja väkivaltaisen Waden (Poulter) pojan. Joen entinen elämä alkaa kummitella miehen mielessä tapahtumien edetessä.
Tuotanto

Green roolitti alkoholisti Waden rooliin aidon kansanmiehen Gary Poulterin, jonka oma elämäntilanne oli samankaltainen. Ennen elokuvan ensi-iltaa Poulter löydettiin hukkuneena.
Aiheesta muualla

Peter Sobczynski: Joe RogerEbert.com.  11.4.2014. Viitattu 22.6.2021. (englanniksi)
Brevet, Brad: ‘Joe’ (2013) Movie Review Comingsoon.net.  11.4.2014. Viitattu 22.6.2021. (englanniksi)
Spall, Owen Van: Joe Eye For Film.  22.7.2014. Viitattu 22.6.2021. (englanniksi)
Johannes Geis

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 17. elokuuta 1993
Syntymäpaikka: Schweinfurt, Saksa
Pelipaikka: puolustava keskikenttä
Pituus: 181 cm
Seura
Seura:  FC Schalke 04
Pelinumero: 6
Junioriseurat
:  TSV Oberstreu
–2004:  TSV Mittelstreu
2004–2008:  TSV Großbardorf
2008–2012:  Greuther Fürth
Seurat
| Vuodet | Seura | O | (M) |
| 2010–2013 |  Greuther Fürth | 17 | (1) |
| 2011–2013 |  Greuther Fürth II | 28 | (4) |
| 2013–2015 |  Mainz | 67 | (5) |
| 2015– |  Schalke | 0 | (0) |
Maajoukkue
| 2009–2010 |  Saksa U17 | 12 | (1) |
| 2010–2011 |  Saksa U18 | 6 | (1) |
| 2011–2012 |  Saksa U19 | 8 | (0) |
| 2012–2013 |  Saksa U20 | 2 | (0) |
| 2013– |  Saksa U21 | 11 | (0) |
 Seurajoukkueuran tilastot kattavat vain kansalliset sarjat, päivitetty 6. heinäkuuta 2015.  Maajoukkueuran tilastot päivitetty 22. kesäkuuta 2015.
Johannes Geis (s. 17. elokuuta 1993 Schweinfurt) on saksalainen jalkapalloilija, joka edustaa vuodesta 2017 alkaen Sevilla FC:tä. Oikeajalkainen Geis on pelipaikaltaan puolustava keskikenttäpelaaja.
Ura > Seurajoukkueura

Geis on Greuther Fürthin kasvatti. Hän edusti seuran edustusjoukkuetta ja sen kakkosjoukkuetta vuosina 2010–2013. Vuonna 2013 Geis siirtyi Bundesliigassa pelaavan Mainzin riveihin. Hän teki debyyttinsä Bundesliigassa elokuussa 2013. Geis pelasi hienon kauden ja jalkapallolehti GOAL valitsi hänet kauden päätyttyä Bundesliigan tähtikenttään. Kaudella 2014–2015 Geis pelasi jokaisessa 34 ottelussa tehden niissä neljä maalia.
Heinäkuussa 2015 Geis siirtyi toiseen Bundesliiga-seuraan, FC Schalke 04:ään.
Ura > Maajoukkueura

Geis on edustanut myös monia Saksan nuorten maajoukkueita. Nykyisin hän pelaa alle 21-vuotiaiden maajoukkueessa, jossa debyytti tuli elokuussa 2013 Ranskaa vastaan.[lähde? ] Hän kuuluu joukkueseen myös alle 21-vuotiaiden EM-kilpailuissa 2015.
Jussi-Pekka Niittymäki

Jussi-Pekka Ilmari Niittymäki (s. 13. kesäkuuta 1986 Loimaa) toimii pelinjohtajana ja päävalmentajana Miesten Ykköspesiksessä pelaavan Loimaan Palloilijat Junioripesiksessä. Pelinjohtoura alkoi vuonna 2003 samaisen seuran d-tytöissä ja jatkui samassa joukkueessa kolmen kauden ajan. Kaudet 2007 ja 2008 Niittymäki toimi Laitilan Jyskeen b-tyttöjen pelinjohtajana ja valmentajana. Kaudella 2007 pelaamisen ohella hän valmensi Köyliön Lallien c-poikia.
Aikuisvalmennukseen Niittymäki siirtyi kaudeksi 2010, kun hän otti ohjat Köyliön Lallien naisten Ykköspesis joukkueessa. Joukkuetta hän valmensi kahden kauden ajan. Kaudella 2011 hän otti ohjat myös nykyisessä pestissään. Kaksi ensimmäistä kautta meni Suomensarjassa. Molemmilla kausilla joukkue eteni aina nousukarsintaan. Ensimmäisellä kerralla Sotkamon Jymy oli niukasti parempi, mutta 2012 joukkue kaatoi Vaasan Mailan voitoin 1-2. Debyyttikausi Ykköspesiksessä tuotti runkosarjassa kymmenennen sijan. LP-j säilytti paikkansa karsinnoissa kaatamalla Helsingin Puna-Mustat 3-1.
Niittymäki valittiin Loimaan Palloilijat Junioripesiksen varapuheenjohtajaksi vuodeksi 2014. Hän opiskelee Turun Ammattikorkeakoulussa Urheilujohtamista ja -markkinointia aikuispuolella. Hän valmistui Loimaan Lukiosta vuonna 2005 ja opiskeli Liiketaloutta Seinäjoen Ammattikorkeakoulussa vuodet 2008-2012 kuitenkaan valmistumatta.
John Paxson

| John Paxson |
| --- | --- |

Henkilötiedot
Koko nimi:  John MacBeth Paxson
Syntynyt: 28. elokuuta 1960 (ikä 64) Dayton, Ohio, Yhdysvallat
Kansalaisuus:   Yhdysvallat
Koripalloilija
Pelipaikka:  Pelintekijä
Pituus:  188 cm
Paino:  84 kg
NBA-varaus:  19. varaus 1983 (San Antonio Spurs)
Pelaajaura
Yliopistojoukkueet
1979–1983:  Notre Damen yliopisto
Seurajoukkueet
1983–1985 1985–1994:  San Antonio Spurs Chicago Bulls
Valmennusura
1995–1996:  Chicago Bulls (apuv.)
John MacBeth Paxson (s. 28. elokuuta 1960 Dayton, Ohio) on yhdysvaltalainen kilpauransa päättänyt koripalloilija. Hänen veljensä Jim Paxson ja isänsä Jim Paxson Sr. pelasivat myös NBA-tasolla.
Ura

Paxson pelasi yliopistokoripalloa Notre Damen yliopistossa vuosina 1979–1983. Viimeisellä yliopistokaudellaan hän teki keskimäärin 17,7 pistettä ja antoi 3,9 syöttöä ottelua kohden. Paxson osallistui NBA:n vuoden 1983 varaustilaisuuteen, jossa hän oli San Antonio Spursin 19. varaus. Hän pelasi seurassa myös kaksi ensimmäistä NBA-kauttaan. Lokakuussa 1985 Paxson siirtyi vapaana pelaajana Chicago Bullsiin. Tilastollisesti hänen paras Bulls-kautensa oli kausi 1986–1987, jolloin hän teki ottelua kohden 11,3 pistettä. Paxson voitti seuran paidassa kolme NBA-mestaruutta vuosina 1991–1993. Hän lopetti NBA-koripallon vuonna 1994.
Pelaajauransa jälkeen Paxson toimi Chicagon apuvalmentajana kaudella 1995–1996. Myöhemmin hän on ollut seuran toimitusjohtaja ja toiminut Bullsin taustajoukoissa.
Aiheesta muualla

Kuvia tai muita tiedostoja aiheesta John Paxson Wikimedia Commonsissa
Profiili Basketball-Reference.com (englanniksi)
Chicago Bulls – NBA:n mestari 1991
2 Dennis Hopson ·
5 John Paxson ·
10 B. J. Armstrong ·
14 Craig Hodges ·
23 Michael Jordan ·
24 Bill Cartwright ·
32 Will Perdue ·
33 Scottie Pippen ·
34 Stacey King ·

42 Scott Williams ·
53 Cliff Levingston ·
54 Horace Grant 

Päävalmentaja Phil Jackson 

Apuvalmentajat Tex Winter · Johnny Bach · Jim Cleamons
Chicago Bulls – NBA:n mestari 1992
5 John Paxson ·
10 B. J. Armstrong ·
14 Craig Hodges ·
20 Bob Hansen ·
21 Stacey King ·
23 Michael Jordan ·
24 Bill Cartwright ·
32 Will Perdue ·
33 Scottie Pippen ·
42 Scott Williams ·

53 Cliff Levingston ·
54 Horace Grant 

Päävalmentaja Phil Jackson 

Apuvalmentajat Tex Winter · Johnny Bach · Jim Cleamons
Chicago Bulls – NBA:n mestari 1993
5 John Paxson ·
6 Trent Tucker ·
10 B. J. Armstrong ·
20 Darrell Walker ·
21 Stacey King ·
22 Rodney McCray ·
23 Michael Jordan ·
24 Bill Cartwright ·
32 Will Perdue ·

33 Scottie Pippen ·
42 Scott Williams ·
54 Horace Grant 

Päävalmentaja Phil Jackson 

Apuvalmentajat Tex Winter · Johnny Bach · Jim Cleamons
Chicago Bulls – NBA:n mestari 1996
0 Randy Brown ·
7 Toni Kukoč ·
9 Ron Harper ·
13 Luc Longley ·
22 John Salley ·
23 Michael Jordan ·
25 Steve Kerr ·
30 Jud Buechler ·
33 Scottie Pippen ·

34 Bill Wennington ·
53 James Edwards ·
91 Dennis Rodman 

Päävalmentaja Phil Jackson 

Apuvalmentajat Tex Winter · Jimmy Rodgers · Jim Cleamons · John Paxson